- దేశంలోనే అతిపెద్ద పీపీపీ ప్రాజెక్టు..
- రూ.18,800 కోట్లకు చేరువైన వ్యయం
- భ్యాగనగరానికి మణిహారం
హైదరాబాద్‌ వాసుల ప్రజల ట్రాఫిక్‌ కష్టాలకు కొంత ఊరటనిచ్చేలా హైదారబాద్‌ మెట్రో రైలు ప్రాజేక్టు బుధవారం నుంచి ప్రజలకు అందుబాటులోకి రానుంది. దేశంలో అతిపెద్ద పబ్లిక్‌ ప్రయివేట్‌ భాగస్వామ్య ప్రాజెక్టుగా పట్టాలెక్కిన హైదారాబాద్‌ మెట్రోకు ప్రధాన మంత్రి నరేంద్ర మోడీ మంగళవారం పచ్చజెండా ఊపనున్నారు. మూడు ఫేజులుగా నిర్మిస్తున్న ఈ ప్రాజెక్టును దాదాపు రూ.14,100 కోట్ల వ్యయంతో చేపట్టారు. ఈ మొత్తం ప్రాజెక్టులో ప్రధాన మంత్రి మియాపూర్‌- నాగోల్‌ మొదటి దశ ప్రయాణాలను మాత్రమే ప్రారంభించనున్నారు. ఈ రూట్‌లో దాదాపు 24 స్టేషన్లు ఉండనున్నాయి. మొత్తం 72 కి.మి. మేర ఈ మెట్రో మార్గం నిర్మించనున్నారు. మియాపూర్‌- ఎల్‌.బి.నగర్‌ మార్గాన్ని మొదటి క్యారిడార్‌గాను, జేబీఎస్‌-ఫలక్‌నుమా మార్గాన్ని రెండో క్యారిడార్‌గాను పనులు చేపడుతున్నారు. నాగోల్‌ శిల్పారామం మార్గాన్ని మూడో క్యారిడార్‌గాను చకచక నిర్మాణ పనులు సాగుతున్నాయి.
భవిష్యత్తుపై నీలి నీడలు..
ప్రభుత్వ ప్రయివేటు భాగస్వామ్యంతో నిర్మిస్తున్న హైదారాబాద్‌ మెట్రో రైలు వ్యవస్థ నిర్మాణ పనులను ఎల్‌ అండ్‌ టీ సంస్థ చేపడుతోంది. ఇప్పటికే పలు అవాంతరాల కారణంగా ఈ ప్రాజెక్టు నిర్మాణంలో తీవ్ర జాప్యం జరిగింది. దీంతో సంస్థ ఇప్పటికే పనులను పూర్తి చేసేందుకు గాను రెండేండ్ల అదనపు గడువును కోరింది. తొలత రూ.14,100 కోట్లుగా అంచనా వేసిన ఈ పనులు ఇప్పుడు జాప్యం కారణంగా రూ.18,800 కోట్లకు చేరువయ్యే అవకాశాలు కనిపిస్తున్నాయి. అంటే నిర్మాణ వ్యయం మొత్తం రూ.4,600 కోట్ల మేర పెరిగాయి. వీటిని ప్రభుత్వం చెల్లించాలంటూ మెట్రో రైలు వర్గాలు సర్కారు కోరుతున్నాయి. అయితే ఇటీవల కేటీఆర్‌ ఈ విషయమై స్పందిస్తూ అదనపు భారాన్ని భరించే యోచనేది సర్కారు పరిశీలనలో లేదని పరోక్షంగా తెలిపారు. అయితే ఈ ప్రాజెక్టులో లో కేంద్ర పట్టణాభివృద్ధి శాఖ కూడా భాగస్వామి అయినందున వారు ఈ విషయంలో ఎల్‌ అండ్‌ టీ కొంత సాయం అందించే అవకాశం ఉందని తెలుస్తోంది.
మూడు కోచ్‌లతో సేవలు మొదలు
మెట్రోరైలు సేవలు తొలత మూడు కోచ్‌లతో ప్రారంభం కానున్నాయి. ఆ తరువాత రద్దీని బట్టి వీటిని దాదాపు 6-9కి పెంచే ప్రణాళికలు ఉన్నాయి. ఒక్కో కోచ్‌లో దాదాపు 330 ప్రయాణించే అవకాశం ఉంది. ప్రయాణికులకు మేటి సేవలను అందించేందుకు గాను తెలంగాణ రాష్ట్ర రోడ్డు రవాణా సంస్థ ఫీడర్‌ సర్వీస్‌ వ్యవస్థను అమలు చేయనుంది.
మీ స్నేహితులకు రికమెండ్ చెయ్యండి